На основу члана 41. Закона о буџетском систему ("Сл. гласник РС", бр. 54/2009, 73/2010, 101/2010, 101/2011, 93/2012, 62/2013, 63/2013 - испр., 108/2013, 142/2014, 68/2015 - др. закон, 103/2015, 99/2016, 113/2017, 95/2018, 31/2019, 72/2019 и 149/2020), члана 49. Закона о основама система образовања и васпитања ("Сл. гласник РС", бр. 88/2017, 27/2018 - др. закон, 10/2019, 27/2018 - др. закон и 6/2020), члана 136. Закона о општем управном поступку („Сл.гласник РС“ бр. 18/2016 и 95/2018- аутентично тумачење), члана 40. Статута општине Велико Градиште („Сл. гласник општине Велико Градиште“, бр. 2/2019),

Скупштина општине Велико Градиште на 7. седници одржаној 14.06.2021.године је донела:

**РЕШЕЊЕ**

**ДАЈЕ СЕ САГЛАСНОСТ** на Предлог измене финансијског плана за 2021.годину Основне школе ''Иво Лола Рибар'' Велико Градиште које је усвојио Школски одбор ове Школе.

**Образложење**

Дана24.05.2021. године Општинском већу општине Велико Градиште Основна школа ''Иво Лола Рибар‘' Велико Градиште се обратила тражећи давање сагласности на Предлог измене Финансијског плана за 2021.годину које је усвојио Школски одбор ове Школе.

Том приликом је Општинском већу поред образложења измена финансијског плана са економским класификацијама доставила и Одлуку школског одбора о усвајању истих, бр.707 од 24.05.2021.г.

Општинско веће је проследио списе предмета на даље поступање Скупштини општине, са предлогом решења о давању сагласности.

Скупштина општине Велико Градиште, разматрајући предметни предлог измена финансијског плана Основне школе ''Иво Лола Рибар'' Велико Градиште, налази да је давање сагласности на исти оправдано и у складу са чланом 41. Закона о буџетском систему ("Сл. гласник РС", бр. 54/2009, 73/2010, 101/2010, 101/2011, 93/2012, 62/2013, 63/2013 - испр., 108/2013, 142/2014, 68/2015 - др. закон, 103/2015, 99/2016, 113/2017, 95/2018, 31/2019, 72/2019 и 149/2020) и чланом 49. Закона о основама система образовања и васпитања ("Сл. гласник РС", бр. 88/2017, 27/2018 - др. закон, 10/2019 и 27/2018 - др. закон).

Са напред изнетог, Скупштина општине Велико Градиште је донела Решење као у диспозитиву.

**Поука о правном средству:** Решење је коначно у управном поступку. Против истог се може покренути управни спор пред Управним судом у Београду у року од 30 дана, од дана пријема овог решења.

Број: 610-19/2021-01-1

СКУПШТИНА ОПШТИНЕ ВЕЛИКО ГРАДИШТЕ

Председник скупштине:

Владимир Штрбац, с.р.